01130127 | Jaarboeke 2016 | Universiteit van Pretoria
Program: BA Option: Sport- en Rekreasiebestuur
01130127 Fakulteit Geesteswetenskappe Duur van studie: 3 jaar Totale krediete: 387
By voltooiing van hierdie spesialiseringsrigting sal die gegradueerde oor fundamentele en funksionele bestuursvaardighede beskik om sport- en rekreasieomgewings en -organisasies te bestuur. Gegradueerdes sal beroepe soos sportbestuurders, rekreasie- en korporatiewewelsynbestuurders, skoolsport-bestuurders, sportbemarkers, sportentrepreneurs in die openbare en private sektore kan beoefen, en na voltooiing van die NGSO en met Bemarkingsbestuur as keusemodule, onderwysers in Besigheidstudies in die sekondêreonderwyssektor word.
Sluitingsdatum vir aansoeke: 30 September jaarliks
’n Student mag, in oorleg met die programbestuur, BEM en SOC vervang met ’n erkende skoolvak vanuit die onderstaande lys.
Geografie, Geoinformatika en Meteorologie: ENV 101,301, GGY 156,166,252,266,356,361,366, GIS 221 WKD 164.
a. Van die student sal verwag word om ’n geakkrediteerde Vlak 0/1 Afrigtingsertifikaat – teen sy eie koste – in een sportsoort van sy eie keuse as deel van die graadvereistes in YCS 120 te verwerf. ’n Sportafrigtingsertifikaat kan verwerf word by enige erkende Nasionale Sportfederasie (NSF) in Suid-Afrika. Praktiese demonstrasie en toepassing van sportafrigtingsvaardighede kan op of van die kampus af uitgevoer word.
b. Van die student sal ook verwag word om ’n Gemeenskapsrekreasieleiersertifikaat – teen eie koste – as deel van die vereistes van YSL 110 te verwerf. Die department sal reëlings in hierdie verband tref.